افغانستان اسلامی جمهوریتینینگ جمهور رئیسی محمد اشرف غنی، بوگون کېچ ارگنینگ چهار چنار قصریده ۹ قاموس یازیلیب تالیف اېتیلگنی مناسبتی بیلن اویوشتیریلگن ییغینده قتنشهشیب گپیردی.
باشلهنیشده استاد نجیب الله منلی، پوهاند عزیزالله آرال، نصرتالله فضل الحق و صالح سوما روفیلر نوبت بیلن گپیریب، قاموس یازیش پروژهسیگه جمهور رئیسنینگ مخصوص اعتبار بېرگنی اوچون منتدارچیلیک قیلیب، مذکور پروژهنینگ ایشی حقیده بېلگی بېردیلر.
سۉزگه چیققنلر قاموس یازیشنینگ تخنیکی، علمی و مسلکی بُعدی اوستیده توختهلیب، بو پروژهنی خلق ارا معیارگه ماس یکونلنتیریشلری اوستیده اورغولهدیلر. بولر بلوچی، پشهیی و مملکتنینگ باشقه تیللریده هم قاموس یازیلیشینی تکلیف قیلدیلر.
ییغیلیشده گپیرگنلر تیللر رواجلهنیشی و اوستدیریلیشی اوچون قاموس یازیش ضرورتی همده تخنکی بیر ایش بۉلگنی حقیده سۉزلب، قاموس یازیشگه بۉلگن احتیاجنی بر طرف قیلیش اوچون قاموس یازیش شیوهلری توزهتیلیب، بیلیم یورتلرده بیر مضمون اولهراق درس بېریلیشینی اَیتدیلر.
سۉزگه چیققنلرنینگ گپلرینی تینگلهگن جمهور رئیس غنی، قاموس یازیش پروژهسی باشلهنیشی مناسبتی بیلن استادلر، محققلر، تیل شناسلر و بوتون افغانستان اېلینی قوتلوغلهدی. بو ایش تیللر رواجلهنیشی یۉلیده کوتریلگن اساسی بیر آدیم دېدی جناب غنی. افغانستاننینگ برچه تیللری بیرینچی و همهسی فخرگه سزاوارلیگی اوستیده علیحده اورغولهدی او.
جمهور رئیس غنی، تېگیشلی مسووللرگه پشهیی، ترکمنی، بلوچی، نورستانی و مملکتنینگ باشقه تیللرده قاموس یازیشنی کېنهگیتریب، بو ایش اوچون معین بیر کمیته توزهتیلشیی حقیده بویروق بېردی.
افغانستاننینگ هیچ بیر خلقی تیلی یوقالیش پاغانهسیده اېکنی بارهسیده هیچ قندهی خواطرده بولمهسین دېدی جمهور رئیس.
تیللرنینگ سانی کۉپلیگی بیزلرنینگ بویوک سرمایهمیز سنهلهدی دیگن جمهور رئیس غنیگه کۉره، ملی بیرلیک، ملی هویت و تیللرنی اوستدیریش اوچون برچه تیللر اوستیده سرمایه یاتقیزلهدی. اونینگ کۉپهیتیریشیچه، مملکتنینگ تورلی تیللرده کیچیک مسلکی قاموسلر اینیقسه بالهلر قاموسی یازیلیشی ضرور.
جمهور رئیسنینگ قۉشیمچه قیلیشیچه، درسلیک نصاب نینگ موجود قیینچلیگی حل بۉلیشیدن تشقری کتاب تالیف و ترجمه اېتیش اوچون معیین مرکز آچیلیشی لازم. بالهلر اۉز تیلیگه فکر قیلیب اویلهآلمهگن تقدیر، علاقه قوریش بیلیش و بیلدیریش اوچون قیینچیلیککه یوزمه یوز بۉلهدی.
عین دَمده داکتر غلام سرور ظهیر قاموسچی مولفلر نمایندهلیگیده پشتو، دری و اوزبیکی تیللرده یازیلگن قاموسلردن نمونه صفتیده جمهور رئیسگه بېردی.
pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab prs_Arab